pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. มอบรางวัล “เพชรจรัสแสง” และรางวัล “โล่เชิดชูเกียรติ” พร้อมร่วมสืบสานวัฒนธรรมไทย รดน้ำขอพรเนื่องในวันสงกรานต์ ประจำปี 2560
วันอังคารที่ 11 เมษายน 2560
ทส. มอบรางวัล “เพชรจรัสแสง” และรางวัล “โล่เชิดชูเกียรติ” พร้อมร่วมสืบสานวัฒนธรรมไทย รดน้ําขอพรเนื่องในวันสงกรานต์ ประจําปี 2560
กระทรวงทรัพยากรธรรมชาติและสิ่งแวดล้อม มอบรางวัล "เพชรจรัสแสง” และรางวัล "โล่เชิดชูเกียรติ” ให้แก่บุคคลต้นแบบของข้าราชการและเจ้าหน้าที่ในสังกัดกระทรวง พร้อมทั้งร่วมสืบสานวัฒนธรรมไทย จัดพิธีรดน้ําขอพรเนื่องในวันสงกรานต์ ประจําปี 2560
กระทรวงทรัพยากรธรรมชาติและสิ่งแวดล้อม มอบรางวัล "เพชรจรัสแสง” และรางวัล "โล่เชิดชูเกียรติ” ให้แก่บุคคลต้นแบบของข้าราชการและเจ้าหน้าที่ในสังกัดกระทรวง พร้อมทั้งร่วมสืบสานวัฒนธรรมไทย จัดพิธีรดน้ําขอพรเนื่องในวันสงกรานต์ ประจําปี 2560 โดยในโอกาสนี้ คณะผู้บริหาร ข้าราชการ พนักงาน เจ้าหน้าที่ ในสังกัดกระทรวงทรัพยากรธรรมชาติและสิ่งแวดล้อม ร่วมเป็นสักขีพยานและร่วมรดน้ําขอพรจากพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เนื่องในวันสงกรานต์ ประจําปี 2560 ในวันที่ 11 เมษายน 2560 ณ ห้องประชุมศักดิ์สิทธิ์ ตรีเดช ชั้น 2 อาคารกรมควบคุมมลพิษ ทส.
ในการนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้แสดงความยินดีและชื่นชมข้าราชการและเจ้าหน้าที่ทุกคนที่ได้รับรางวัล นอกจากนี้ ได้กล่าวให้โอวาทและให้พรแก่ผู้บริหาร ข้าราชการ และเจ้าหน้าที่ในสังกัดกระทรวงฯ ขอให้ทุกคนทําหน้าที่อย่างเต็มกําลังความสามารถและรักษาคุณงามความดีเพื่อประโยชน์ต่อประเทศชาติที่มั่นคง เข้มแข็ง
รางวัลเพชรจรัสแสง เป็นโครงการคัดเลือกบุคคลต้นแบบของข้าราชการและเจ้าหน้าที่ที่ประพฤติตน ปฏิบัติงานเป็นแบบอย่างให้ข้าราชการอื่นได้ประพฤติปฏิบัติตามและพัฒนาให้ดียิ่งขึ้นทั้งในด้านการดํารงตน การปฏิบัติตน ให้เป็นที่ยอมรับกับบุคคลผู้เกี่ยวข้องทั้งในหน้าที่ราชการและสังคม รวมถึงเป็นบุคคลที่ปฏิบัติงานที่เพียบพร้อมด้วยจรรยาบรรณข้าราชการปรากฏชัดเจนเป็นที่ยอมรับและมีผลงานโดดเด่น เป็นประโยชน์อย่างยิ่งกับภารกิจราชการและประชาชน ตลอดจนเป็นส่วนหนึ่งในมาตรการป้องกันการทุจริตและประพฤติมิชอบในหน่วยงานสังกัดกระทรวงทรัพยากรธรรมชาติและสิ่งแวดล้อม โดยโครงการดังกล่าวนี้ เริ่มขึ้นในปี พ.ศ. 2550 เพื่อมอบรางวัลให้กับข้าราชการและเจ้าหน้าที่ในสังกัด สป.ทส. ต่อมาในปี พ.ศ. 2556 ได้ขยายการมอบรางวัลนี้ไปยังหน่วยงานในสังกัด ทส. จนถึงทุกวันนี้
สําหรับในปี พ.ศ. 2559 มีผู้ได้รับรางวัล "เพชรจรัสแสง” บุคคลต้นแบบสังกัดกระทรวงทรัพยากรธรรมชาติและสิ่งแวดล้อม ประจําปี พ.ศ. 2559 จํานวน 7 รางวัล และ รางวัล "โล่เชิดชูเกียรติ” จํานวน 24 รางวัล รวมทั้งสิ้น 31 รางวัลดังนี้
รางวัลเพชรจรัสแสง ประจําปี พ.ศ. 2559 จํานวน 7 รางวัล ประกอบด้วย
1. กรมส่งเสริมคุณภาพสิ่งแวดล้อม จํานวน 1 ราย
2. กรมทรัพยากรทางทะเลและชายฝั่ง จํานวน 2 ราย
3. กรมอุทยานแห่งชาติ สัตว์ป่า และพันธุ์พืช จํานวน 3 ราย
4. องค์การสวนสัตว์ จํานวน 1 ราย
รางวัล "โล่เชิดชูเกียรติ” ประจําปี พ.ศ. 2559 จํานวน 24 รางวัล ประกอบด้วย
1. สํานักงานปลัดกระทรวงทรัพยากรธรรมชาติและสิ่งแวดล้อม จํานวน 3 ราย
2. สํานักงานนโยบายและแผนทรัพยากรธรรมชาติและสิ่งแวดล้อม จํานวน 2 ราย
3. กรมควบคุมมลพิษ จํานวน 2 ราย
4. กรมส่งเสริมคุณภาพสิ่งแวดล้อม จํานวน 4 ราย
5. กรมป่าไม้ จํานวน 2 ราย
6. กรมอุทยานแห่งชาติ สัตว์ป่า และพันธุ์พืช จํานวน 1 ราย
7. กรมทรัพยากรธรณี จํานวน 2 ราย
8. กรมทรัพยากรน้ํา จํานวน 1 ราย
9. กรมทรัพยากรน้ําบาดาล จํานวน 4 ราย
10. องค์การสวนสัตว์ จํานวน 1 ราย
11. องค์การอุตสาหกรรมป่าไม้ จํานวน 2 ราย
รัฐบาลไทย-ข่าวทำเนียบรัฐบาล-กรุงไทยผนึกกำลัง Plug and Play เร่งเดินหน้าปั้นเทคสตาร์ทอัพ
วันพุธที่ 8 สิงหาคม 2561
กรุงไทยผนึกกําลัง Plug and Play เร่งเดินหน้าปั้นเทคสตาร์ทอัพ
ธ.กรุงไทยร่วมมือกับ บ.Plug and Play บริษัทผู้พัฒนาและบ่มเพาะธุรกิจสตาร์ทอัพระดับโลก เพื่อร่วมค้นหา คัดสรร และพัฒนาผู้ประกอบการสตาร์ทอัพทั้งในประเทศและนานาชาติ รวมทั้งนํานวัตกรรมและเทคโนโลยีด้านฟินเทค มาต่อยอดการขับเคลื่อนธุรกิจธนาคาร
ธนาคารกรุงไทย ประกาศความร่วมมือกับบริษัท Plug and Play บริษัทผู้พัฒนาและบ่มเพาะธุรกิจสตาร์ทอัพระดับโลก ที่มีผลงานลงทุนในเทคสตาร์ทอัพชั้นนํา ทั้ง Paypal Dropbox และ Lending Club เพื่อร่วมค้นหา คัดสรรและพัฒนาผู้ประกอบการสตาร์ทอัพทั้งในระดับประเทศและระดับนานาชาติ รวมทั้งนํานวัตกรรมและเทคโนโลยีด้านฟินเทค มาต่อยอดการขับเคลื่อนธุรกิจธนาคาร เพื่อก้าวสู่การเป็น Future Banking
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากการที่ธนาคารได้รับภารกิจในการขับเคลื่อนนโยบาย National e-Payment ของรัฐบาล รวมถึงการสร้างสังคมไร้เงินสด ตลอดจนการบ่มเพาะและสนับสนุนธุรกิจสตาร์ทอัพขนาดกลางและขนาดเล็ก จึงได้นําภารกิจที่ได้รับมาสร้างเป็นรากฐานที่แข็งแกร่ง โดยในปีนี้ได้ทุ่มงบประมาณลงทุนด้านเทคโนโลยีกว่า 1 หมื่นล้านบาท ยกระดับระบบการให้บริการ สรรหาบุคลากรที่มีความสามารถ และพัฒนาผลิตภัณฑ์ทางการเงินให้ตอบโจทย์ลูกค้าในทุกมิติ ก้าวสู่การเป็นธนาคารแห่งอนาคต (Future Banking ) และเพื่อบรรลุเจตนารมณ์ดังกล่าว ธนาคารได้ร่วมมือกับบริษัท Plug and Play บริษัทผู้พัฒนานวัตกรรมทางการเงินและการพัฒนาธุรกิจสตาร์ทอัพระดับโลกและมีเครือข่ายบริษัทชั้นนําต่างๆ ของโลกเป็นสมาชิก โดยธนาคารได้เข้าร่วมเป็นสมาชิกแบบ Founding Anchor Partnership: FinTech (Singapore) Ecosystem Membership Plus: FinTech (Silicon Valley) ของ Plug and Play สาขาประเทศสิงคโปร์ เพื่อร่วมกันค้นหา คัดสรร และพัฒนาผู้ประกอบการสตาร์ทอัพทั้งในระดับประเทศ และระดับนานาชาติ มาทํางานร่วมกับธนาคาร และลูกค้าของธนาคาร
“ความร่วมมือในครั้งนี้ ถือเป็นหนึ่งก้าวสําคัญของยุทธศาสตร์ธนาคาร ที่จะก้าวไปสู่ความเป็น Future Banking โดยสามารถเชื่อมต่อและสร้างความสัมพันธ์กับลูกค้าในกลุ่มสตาร์ทอัพจํานวนมาก สามารถนํานวัตกรรมมาประยุกต์ใช้กับการดําเนินธุรกิจของธนาคาร อีกทั้งมีโอกาสแนะนําผลิตภัณฑ์และบริการของธนาคารให้กับผู้ประกอบการกลุ่มสตาร์ทอัพ ตลอดจนพัฒนาศักยภาพของบุคลากรให้ก้าวทันกับเทคโนโลยีที่เปลี่ยนแปลงอย่างรวดเร็ว โดยธนาคารจะจัดสรรทรัพยากรบุคคลในการทํางานร่วมกับ Plug and Play เพื่อเลือกสรรธุรกิจสตาร์ทอัพที่มีศักยภาพ รวมทั้งนํานวัตกรรมและเทคโนโลยีทางการเงินของธนาคารมาเป็นช่องทางในการพัฒนาร่วมกับธุรกิจสตาร์ทอัพในระดับนานาประเทศ ผ่านการทํา Business Matching และ Business Building ของธนาคาร รวมทั้งส่งบุคลากรไปประจําศูนย์ Plug and Play ในประเทศต่างๆ เพื่อเรียนรู้การพัฒนาเทคโนโลยีระดับโลก”
ทั้งนี้ Plug and Play เป็นแพลตฟอร์มนวัตกรรมระดับโลก มีสํานักงานใหญ่อยู่ที่ซิลิคอนวัลเล่ย์สหรัฐอเมริกา ดําเนินธุรกิจตั้งแต่ปี 2549 โดยบ่มเพาะผู้ประกอบการสตาร์ทอัพในหลากหลายอุตสาหกรรม รวมถึงให้เงินลงทุนสนับสนุนในฐานะนักลงทุนเวนเจอร์ แคปปิตอล มากกว่า 600 บริษัท โดยธุรกิจสตาร์ทอัพที่ได้รับการบ่มเพาะโดย Plug and Play จนประสบความสําเร็จในระดับโลก อาทิ บริษัท Paypal ระบบชําระเงินออนไลน์ระดับโลก บริษัท Dropbox ผู้พัฒนาบริการซิงก์และฝากไฟล์ข้อมูลแบบออนไลน์ที่ให้บริการในรูปแบบ Cloud Storage และบริษัท Lending Club ผู้นําด้านการปล่อยสินเชื่อแบบระหว่างบุคคลกับบุคคลหรือ P2P
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-ที่ประชุม กอช. รับทราบแผนแม่บทการพัฒนาที่อยู่อาศัย  ระยะ 20 ปี
วันอังคารที่ 14 พฤศจิกายน 2560
ที่ประชุม กอช. รับทราบแผนแม่บทการพัฒนาที่อยู่อาศัย  ระยะ 20 ปี
พลเรือเอก ณรงค์ พิพัฒนาศัย  รองนายกรัฐมนตรี เป็นประธานการประชุมคณะกรรมการนโยบายที่อยู่อาศัยแห่งชาติ (กอช.)   ครั้งที่ 1/2560
วันนี้ (13 พฤศจิกายน 2560) เวลา 13.30 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการนโยบายที่อยู่อาศัยแห่งชาติ (กอช.) ครั้งที่ 1/2560 ร่วมกับหน่วยงานที่เกี่ยวข้อง ซึ่งสรุปผลการประชุม ดังนี้
ที่ประชุมรับทราบแผนแม่บทการพัฒนาที่อยู่อาศัย ระยะ 20 ปี (พ.ศ. 2560-2579) ที่สอดคล้องกับกรอบยุทธศาสตร์ชาติ เรื่อง “ความมั่นคง” เป็นความปลอดภัยในทุกระดับและทุกมิติ ทั้งในระดับประเทศ และระดับชุมชน โดยเน้นชุมชนเข้มแข็ง ครอบครัวอบอุ่น มีรายได้ มีที่อยู่อาศัย และความปลอดภัยในชีวิตและทรัพย์สิน ตามแนวทางการพัฒนาในยุทธศาสตร์ที่ 4 ด้านการสร้างโอกาส ความเสมอภาคและเท่าเทียมกันทางสังคม เพื่อให้เกิดการเร่งกระจายโอกาสการพัฒนาและสร้างความมั่นคงให้ทั่วถึง ลดความเหลื่อมล้ําไปสู่สังคมที่เสมอภาคและเป็นธรรม ซึ่งกําหนดแนวทางการขับเคลื่อน 5 ประการ ได้แก่ 1) การพัฒนาและสนับสนุนให้มีที่อยู่อาศัยที่ได้มาตรฐาน โดยขับเคลื่อนนโยบายไปสู่ภูมิภาค และท้องถิ่น ให้ชัดเจน เหมาะสมตามช่วงวัยและระดับรายได้ บริหารจัดการที่ดินให้เหมาะสมและพัฒนาระบบข้อมูลสารสนเทศด้านที่อยู่อาศัย เพื่อให้เกิดข้อมูลความต้องการที่อยู่อาศัยที่แท้จริง 2) การเสริมสร้างระบบการเงินและสินเชื่อให้ทุกคนเข้าถึงได้ อาทิ กองทุนที่อยู่อาศัยแห่งชาติ กองทุนเพื่อการพัฒนาที่อยู่อาศัยระดับชุมชน ระดับเมือง กองทุนค้ําประกันความเสี่ยงในการให้สินเชื่อที่อยู่อาศัย 3) การยกระดับการบูรณาการด้านบริหารจัดการที่อยู่อาศัย โดยพัฒนากลไกการบูรณาการทุกระดับ ภาคเอกชนและท้องถิ่นมีส่วนร่วมและจัดตั้งศูนย์บริการร่วมแบบเบ็ดเสร็จ 4) การส่งเสริมให้ชุมชนเข้มแข็งได้อย่างยั่งยืน โดยส่งเสริมการจัดสวัสดิการในชุมชนเพื่อความยั่งยืน และ 5) การจัดการสิ่งแวดล้อมเพื่อคุณภาพชีวิตที่ดี โดยส่งเสริมการจัดการที่ดินและผังเมือง รวมทั้งระบบสาธารณูปโภคและระบบสาธารณูปการ ให้มีสภาพแวดล้อมที่ดี พัฒนาที่อยู่อาศัยที่ประหยัดพลังงาน และเป็นมิตรกับสิ่งแวดล้อม ตามวิสัยทัศน์ Housing for All “คนไทยทุกคนมีที่อยู่อาศัยถ้วนทั่วและมีคุณภาพชีวิตที่ดีในปี 2579” และนําพาประเทศไปสู่ความมั่นคง มั่งคั่ง ยั่งยืน
พร้อมกันนี้ ที่ประชุมรับทราบผลการดําเนินงานการพัฒนาที่อยู่อาศัย ปี 2560 ตามที่กระทรวงการพัฒนาสังคมและความมั่นคงของมนุษย์ว่า ได้ดําเนินงานด้านการพัฒนาที่อยู่อาศัยอย่างต่อเนื่อง โดยมีผลการขับเคลื่อนที่อยู่อาศัยในปี 2560 จํานวน 305,335 หน่วย จากเป้าหมาย 306,077 หน่วย คิดเป็นร้อยละ 99.77 อาทิ ดินแดง ระยะที่ 1 แปลง G จํานวน 334 หน่วย เคหะชุมชน จํานวน 6,129 หน่วย เคหะชุมชนต่อเนื่อง จํานวน 8,850 หน่วย คลองลาดพร้าว จํานวน 887 ครัวเรือน (13 ชุมชน) บ้านมั่นคง จํานวน 4,626 ครัวเรือน (35 ชุมชน) บ้านพอเพียงชนบท จํานวน 7,922 ครัวเรือน บ้านประชารัฐ จํานวน 527 แห่ง บ้านสวัสดิการข้าราชการ (สงขลา ปัตตานี) จํานวน 606 หน่วย เป็นต้น ทั้งนี้ มีผลการดําเนินงานสูงกว่า ปี 2557-2559 ถึงร้อยละ 38.84 (จากผล 118,607 หน่วย) และมีแผนการขับเคลื่อนที่อยู่อาศัยในปี 2561 จํานวน 318,754 หน่วย
.........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบังคับคดีร่วมกับธนาคารเพื่อการเกษตรและสหกรณ์การเกษตร ลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
วันอังคารที่ 23 พฤษภาคม 2560
กรมบังคับคดีร่วมกับธนาคารเพื่อการเกษตรและสหกรณ์การเกษตร ลงนามบันทึกความเข้าใจว่าด้วยการเชื่อมโยงข้อมูลบุคคลล้มละลาย
นางสาวรื่นวดี สุวรรณมงคล อธิบดีกรมบังคับคดี และนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร ร่วมลงนามบันทึกความเข้าใจว่าด้วยการเชื่อมโยงบุคคลล้มละลาย
เมื่อวันอังคารที่ ๒๓ พฤษภาคม ๒๕๖๐ เวลา ๑๐.๐๐ น.
ณ ห้องประชุมคชสาร ๒ ชั้น ๓ อาคารกรมบังคับคดี
นางสาวรื่นวดี สุวรรณมงคล อธิบดีกรมบังคับคดี
และนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร
ร่วมลงนามบันทึกความเข้าใจว่าด้วยการเชื่อมโยงบุคคลล้มละลาย
ระหว่างกรมบังคับคดีกับธนาคารเพื่อการเกษตรและสหกรณ์การเกษตร
เพื่อเชื่อมโยงข้อมูลสาธารณะเกี่ยวกับบุคคลล้มละลายผ่านระบบเทคโนโลยีสารสนเทศ
และมีจุดมุ่งหมายร่วมกันในการพัฒนาระบบการดําเนินงานในการเชื่อมโยงข้อมูลสาธารณะ
เกี่ยวกับบุคคลล้มละลายผ่านระบบเทคโนโลยีสารสนเทศ
เนื่องจากกรมบังคับคดีเป็นหน่วยงานเดียวที่มีข้อมูลบุคคลล้มละลาย
และสามารถสนับสนุนข้อมูลดังกล่าวให้กับหน่วยงานอื่น
อันเป็นการบูรณาการความร่วมมือระหว่างหน่วยงานในการปฏิบัติงานให้มีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เข้าสักการะองค์พระนารายณ์และพระภูมิสิ่งศักดิ์สิทธิ์ประจำกระทรวงอุตสาหกรรม ในโอกาสเข้ารับตำแหน่งปลัดกระทรวงอุตสาหกรรม
วันอังคารที่ 3 ตุลาคม 2560
ปลัดกระทรวงอุตสาหกรรม เข้าสักการะองค์พระนารายณ์และพระภูมิสิ่งศักดิ์สิทธิ์ประจํากระทรวงอุตสาหกรรม ในโอกาสเข้ารับตําแหน่งปลัดกระทรวงอุตสาหกรรม
ปลัดกระทรวงอุตสาหกรรม เข้าสักการะองค์พระนารายณ์และพระภูมิสิ่งศักดิ์สิทธิ์ประจํากระทรวงอุตสาหกรรม ในโอกาสเข้ารับตําแหน่งปลัดกระทรวงอุตสาหกรรม  ณ บริเวณด้านหน้าอาคารสํานักงานปลัดกระทรวงอุตสาหกรรม
วันนี้ (3 ตุลาคม 2560) นายพสุ โลหารชุน ปลัดกระทรวงอุตสาหกรรม เข้าสักการะองค์พระนารายณ์และพระภูมิสิ่งศักดิ์สิทธิ์ประจํากระทรวงอุตสาหกรรม ในโอกาสเข้ารับตําแหน่งปลัดกระทรวงอุตสาหกรรม โดยมีคณะผู้บริหารและข้าราชการกระทรวงอุตสาหกรรม ร่วมด้วย ณ บริเวณด้านหน้าอาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมการท่องเที่ยวทยอยจ่ายหลักประกันส่วนที่เกินจากกฎกระทรวงกำหนด คืนบริษัททัวร์แล้ว กว่า 18 ล้านบาท [กระทรวงการท่องเที่ยวเเละกีฬา]
วันเสาร์ที่ 16 พฤษภาคม 2563
กรมการท่องเที่ยวทยอยจ่ายหลักประกันส่วนที่เกินจากกฎกระทรวงกําหนด คืนบริษัททัวร์แล้ว กว่า 18 ล้านบาท [กระทรวงการท่องเที่ยวเเละกีฬา]
กรมการท่องเที่ยวทยอยจ่ายหลักประกันส่วนที่เกินจากกฎกระทรวงกําหนด คืนบริษัททัวร์แล้ว กว่า 18 ล้านบาท
ตามประกาศราชกิจจานุเบกษาเมื่อวันที่ 7 พฤษภาคม 2563 ได้ประกาศกฎกระทรวงกําหนดจํานวนเงินหลักประกันการประกอบธุรกิจนําเที่ยว พ.ศ. 2563 โดยกรมการท่องเที่ยวได้ดําเนินการแจ้งให้ผู้ประกอบธุรกิจนําเที่ยวยื่นคําขอคืนหลักประกันของผู้ประกอบธุรกิจนําเที่ยว ตามมาตรการเยียวยาผู้ได้รับผลกระทบจากCOVID-19ของกระทรวงการท่องเที่ยวและกีฬา ซึ่งเปิดให้ลงทะเบียนล่วงหน้าได้ตั้งแต่วันที่ 28 เมษายน 2563 ที่ผ่านมาณ สํานักงานทะเบียนธุรกิจนําเที่ยวและมัคคุเทศก์ทั้ง 6 สาขา ซึ่งครอบคลุมธุรกิจนําเที่ยวทุกจังหวัดทั่วประเทศ และผ่านทางไปรษณีย์ลงทะเบียนด้วยนั้น
กรมการท่องเที่ยวเปิดเผยความคืบหน้าเกี่ยวกับมาตรการดังกล่าวว่า ตั้งแต่วันที่ 28 เมษายน -15 พฤษภาคม 2563 มีผู้ประกอบธุรกิจนําเที่ยวที่มายื่นคําขอคืนเงินหลักประกัน และได้รับเงินหลักประกัน ส่วนที่เกินจากกฎกระทรวงกําหนด เพื่อนําไปใช้จ่ายและบรรเทาความเดือดร้อนแล้ว จํานวน 304 ราย คิดเป็นจํานวนเงินรวมทั้งสิ้น 18,620,000 บาท และจะทยอยจ่ายคืนโดยเร็วต่อไป
ทั้งนี้กรมการท่องเที่ยวได้เพิ่มเวลาให้บริการของสํานักงานทะเบียนธุรกิจนําเที่ยวและมัคคุเทศก์ทั่วประเทศ 6 สาขา เฉพาะกรณีคืนเงินหลักประกันการประกอบธุรกิจนําเที่ยว โดยให้บริการทุกวัน ไม่เว้นวันหยุดราชการและวันหยุดนักขัตฤกษ์ ตั้งแต่เวลา 08.30-16.30 น. ยกเว้นสาขากรุงเทพมหานคร จะปิดทําการทุกวันอาทิตย์ โดยผู้ประกอบธุรกิจนําเที่ยวสามารถยื่นขอคืนเงินหลักประกันได้ที่สาขา โดยไม่มีกําหนดหมดเขต
สอบถามข้อมูลเพิ่มเติมได้ที่หมายเลขโทรศัพท์ 09 6406 7359 หรือ 09 6339 5425 และติดตามข้อมูลข่าวสารได้ที่เฟซบุ๊กแฟนเพจ กรมการท่องเที่ยวDepartment of Tourism
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีเน้นย้ำเจ้าหน้าที่ที่ปฏิบัติหน้าที่นำขบวนรถบุคคลสำคัญหรือผู้นำ ใช้ภาษากายและวาจาด้วยความสุภาพเรียบร้อยในการของทางประชาชน
วันอังคารที่ 14 สิงหาคม 2561
โฆษกรัฐบาลเผย นายกรัฐมนตรีเน้นย้ําเจ้าหน้าที่ที่ปฏิบัติหน้าที่นําขบวนรถบุคคลสําคัญหรือผู้นํา ใช้ภาษากายและวาจาด้วยความสุภาพเรียบร้อยในการของทางประชาชน
พลโท สรรเสริญ แก้วกําเนิด โฆษกประจําสํานักนายกรัฐมนตรี เผยนายกรัฐมนตรีเน้นย้ําเจ้าหน้าที่ที่ปฏิบัติหน้าที่นําขบวนรถบุคคลสําคัญหรือผู้นํา ใช้ภาษากายและวาจาด้วยความสุภาพเรียบร้อยในการของทางประชาชน คํานึงอย่าให้ประชาชนได้รับผลกระทบ หากจําเป็นก็ให้กระทบน้อยที่สุด
วันนี้ ( 14 ส.ค.61 ) เวลา 13.20 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีปรารภต่อที่ประชุมครม. เกี่ยวกับเรื่องการจราจร โดยเฉพาะกรณีที่บุคคลสําคัญต้องรีบเร่งเพื่อเดินทางไปปฏิบัติภารกิจให้ทันตามเวลาที่กําหนดและมีการจัดรถนําขบวนหรือรถตามขบวนตามมาตรฐานของการรักษาความปลอดภัยของหน่วยงานด้านการรักษาความปลอดภัยว่า นายกรัฐมนตรีมีความเป็นห่วงในเรื่องดังกล่าว ไม่อยากให้ประชาชนได้รับความเดือดร้อน จึงมีนโยบายให้หน่วยงานที่รับผิดชอบในเรื่องของการจัดการรักษาความปลอดภัยให้กับบุคคลสําคัญและผู้นําต่าง ๆ ทั้งในส่วนของสมาชิกคณะรักษาความสงบแห่งชาติ (คสช.) คณะรัฐมนตรี รวมไปถึงนายกรัฐมนตรี รองนายกรัฐมนตรี และรัฐมนตรีทุกคน ดําเนินการด้วยความรัดกุม รอบคอบ อย่าให้ประชาชนได้รับผลกระทบหรือได้รับก็ขอให้ได้รับผลกระทบน้อยที่สุด เช่น หากมีความจําเป็นต้องขอทาง กรณีที่มีทางแยกและเป็นทางร่วมกัน ซึ่งมีความจําเป็นที่จะต้องปิดเส้นทางหนึ่งเป็นระยะสั้น ๆ ประมาณ 1 นาที เพื่อให้ขบวนผ่านไปนั้น ขอให้หน่วยงานที่เกี่ยวข้องดําเนินการด้วยความรัดกุมรอบคอบ รวมทั้งบุคคลที่เป็นผู้นําที่นั่งอยู่ในขบวนก็ขอให้กํากับดูแลเจ้าหน้าที่ของตนเองโดยเฉพาะเวลาขอทางให้ปฏิบัติด้วยภาษากายและวาจาด้วยความสุภาพเรียบร้อย เพราะเป็นผู้ที่ไปขอทางเขาและประชาชนจะต้องเป็นผู้อนุเคราะห์หรือให้ทาง ซึ่งโดยปกติประชาชนก็ยอมที่จะให้ทางไปก่อนอยู่แล้ว ดังนั้นเจ้าหน้าที่ที่เป็นกันขบวนทั้งหลายเหล่านี้ จะต้องมีความสุภาพเรียบร้อย อย่าให้มีข้อรายงานมาโดยเด็ดขาดว่าไปกระทําการอันหนึ่งอันใดที่ไม่เหมาะสม ซึ่งทุกคนก็รับไปปฏิบัติ
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเผยไม่ต้องการให้ทุกคนทะเลาะ และขัดแย้งกันในเวลานี้ ระบุต้องหาทางออกร่วมกันทั้งสองฝ่ายเกี่ยวกับ พ.ร.บ. ควบคุมสื่อ
วันอังคารที่ 2 พฤษภาคม 2560
นายกรัฐมนตรีเผยไม่ต้องการให้ทุกคนทะเลาะ และขัดแย้งกันในเวลานี้ ระบุต้องหาทางออกร่วมกันทั้งสองฝ่ายเกี่ยวกับ พ.ร.บ. ควบคุมสื่อ
นายกรัฐมนตรีเผยไม่ต้องการให้ทุกคนทะเลาะ และขัดแย้งกันในเวลานี้ ระบุต้องหาทางออกร่วมกันทั้งสองฝ่ายเกี่ยวกับ พ.ร.บ. ควบคุมสื่อ
วันนี้ (2 พฤษภาคม 2560) เวลา 13.00 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงเรื่องร่างพระราชบัญญัติควบคุมสื่อว่า เมื่อช่วงเช้าวันนี้ได้รับหนังสือจากตัวแทนสื่อแล้ว ซึ่งได้ให้แนวทางการแก้ไขปัญหากับนายวิษณุ เครืองาม รองนายกรัฐมนตรี รัฐมนตรีว่าการกระทรวงยุติธรรม และคณะกรรมการกฤษฎีกาในการหารือรับฟังความคิดเห็น เพราะเรื่องนี้ถึงขั้นตอนของรัฐบาลแล้ว ที่ผ่านมาเป็นขั้นตอนของสภาขับเคลื่อนการปฏิรูปประเทศ (สปท.) ซึ่งทําความเห็นมา รัฐบาลก็รับมาพิจารณา แต่ผลจะออกมาเป็นอย่างไรก็เป็นอีกเรื่องหนึ่ง เพราะยังมีขั้นตอนของสภานิติบัญญัติแห่งชาติ อีก 3 วาระ
นายกรัฐมนตรีกล่าวต่อไปว่า ไม่ต้องการให้ทุกคนมาทะเลาะ และขัดแย้งกันในเวลานี้ โดยจะต้องพูดคุยรับฟังทั้งสองด้าน เพื่อหาทางออกว่าจะทําอย่างไรให้สื่อทุกสื่อเป็นสื่อมีคุณภาพดีมากยิ่งขึ้น ด้วยความรับผิดชอบ ของสมาคมสื่อ ของผู้ประกอบการ ของผู้รายงานข่าว รีไรท์เตอร์ และบรรณาธิการ ซึ่งทั้งหมดต้องไปหารือกันว่าจะดูแลกันอย่างไร เชื่อมต่อกับรัฐได้ตรงไหน ถ้าคิดว่าสามารถคุมกันเองได้ ก็ลองเสนอมาว่าจะคุมกันอย่างไร จะยึดโยงกับทางรัฐได้อย่างไร พร้อมกล่าวยืนยันหลักการว่ารัฐบาลไม่ต้องการปิดกั้นสื่อ หรือก้าวล่วงต่าง ๆ เพราะรัฐบาลจําเป็นต้องสนับสนุนการทํางานของสื่อ เพราะสื่อมีหน้าที่ติดตามการทํางานของรัฐบาลรายงานข่าวความก้าวหน้าที่เป็นประโยชน์
นายกรัฐมนตรีกล่าวว่า ช่วงนี้ต้องการให้สื่อระมัดระวังการนําเสนอข่าว เพราะหลายเรื่องเป็นประเด็นที่ละเอียดอ่อน โดยเฉพาะเรื่องการซื้อเรือดําน้ํา ซึ่งเมื่อวานได้มีการชี้แจงไปแล้ว ตามหลักการแล้วไม่มีประเทศไหนต้องทําแบบนั้น เพราะว่าเป็นการเปิดเผยมากเกินไป
-----------------------------------------------
รัฐบาลไทย-ข่าวทำเนียบรัฐบาล-สธ.ตั้งเป้าป้องกันเชื้อดื้อยาและกำจัดมาลาเรียให้หมดจากไทยโดยเร็ว
วันจันทร์ที่ 20 พฤศจิกายน 2560
สธ.ตั้งเป้าป้องกันเชื้อดื้อยาและกําจัดมาลาเรียให้หมดจากไทยโดยเร็ว
กระทรวงสาธารณสุข ตั้งเป้าป้องกันเชื้อดื้อยาและกําจัดมาลาเรียให้หมดจากไทยโดยเร็ว ย้ําประชาชนภายหลังกลับจากป่า มีไข้สูง ปวดศีรษะ หนาวสั่น สลับร้อนหนาวและเหงื่อออก ขอให้รีบไปพบแพทย์ กินยาให้ครบ ไม่ซื้อยากินเอง อาจเจอยาปลอม
วันนี้ (20 พฤศจิกายน 2560) นายแพทย์เจษฎา โชคดํารงสุข ปลัดกระทรวงสาธารณสุข กล่าวว่า ปัจจุบันประเทศไทยถือว่าประสบผลสําเร็จในการควบคุมโรคไข้มาลาเรีย โดยได้ปรับเปลี่ยนนโยบายจากการควบคุมโรคไข้มาลาเรียเป็นการกําจัดโรคไข้มาลาเรีย ตั้งเป้ากําจัดโรคไข้มาลาเรียรวมถึงเชื้อมาลาเรียที่ดื้อต่อยารักษาให้หมดไป ภายในปี 2567 ใช้มาตรการสําคัญ คือ 1.ให้ถือว่าการเฝ้าระวังเชื้อมาลาเรียดื้อยาเป็นงานในระบบปกติ และเฝ้าระวังอย่างใกล้ชิดในทุกพื้นที่เสี่ยง 2.ค้นหาและให้การรักษาผู้ป่วย โดยมาลาเรียชุมชน มาลาเรียคลินิก โรงพยาบาลส่งเสริมสุขภาพและโรงพยาบาลต่างๆ ซึ่งมีเครือข่ายอยู่ทั่วประเทศ ผู้ป่วยทุกรายจะได้รับการติดตามผลการรักษาโดยเจ้าหน้าที่สาธารณสุข ประชาชนในพื้นที่แพร่เชื้อมาลาเรียจะได้รับการคุ้มครอง 3.ป้องกันยุงพาหะนําโรค โดยแจกมุ้งชุบสารเคมีเพื่อป้องกันยุงทุกหลังคาเรือน เป็นต้น
นายแพทย์เจษฎากล่าวต่อว่า ข้อมูลสํานักระบาดวิทยา ตั้งแต่ 1 มกราคม – 1 พฤศจิกายน 2560 ประเทศไทยพบผู้ป่วยมาลาเรีย 10,878 ราย โดย 5 จังหวัดที่พบผู้ป่วยมากที่สุด คือ ยะลา ตาก ศรีสะเกษ นราธิวาส และแม่ฮ่องสอน เมื่อเปรียบเทียบกับปี 2559 ในช่วงเวลาเดียวกันพบผู้ป่วยลดลงจากอัตราป่วย 0.26 ต่อประชากรพันคน เหลืออัตราป่วยเพียง 0.16 ต่อประชากรพันคน และพบปัญหาเชื้อดื้อยาน้อยกว่าร้อยละ 10 ซึ่งสอดคล้องกับเกณฑ์ที่องค์การอนามัยโลกกําหนดให้ประเทศที่มีอัตราป่วยด้วยโรคไข้มาลาเรียน้อยกว่า 1 ต่อประชากรพันคน
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า ตามที่มีข่าวว่าพบเชื้อมาลาเรียดื้อยาตามแนวชายแดนแม่น้ําโขงนั้น ประชาชนอย่าตื่นตระหนก เนื่องจากประเทศไทยได้เปลี่ยนยาที่ใช้ในการรักษามาลาเรีย ซึ่งสามารถรักษาโรคนี้ให้หายได้ สําหรับประชาชนที่อาศัยในพื้นที่อยู่แล้วหรือผู้ที่เดินทางไปพักค้างคืนในพื้นที่ดังกล่าว ควรสวมเสื้อผ้าให้มิดชิด นอนในห้องที่มีมุ้งลวด หรือกางมุ้ง ทายากันยุง เป็นต้น ที่สําคัญภายหลังกลับจากป่า ถ้ามีไข้สูง ปวดศีรษะ หนาวสั่น สลับร้อนหนาวและเหงื่อออก ขอให้รีบไปพบแพทย์ในสถานพยาบาลทุกแห่งใกล้บ้านทันที เพื่อเจาะเลือดตรวจหาเชื้อมาลาเรียและขอให้แจ้งประวัติการเข้าป่าหรือไปพักค้างคืนในบริเวณพื้นที่เสี่ยงให้แพทย์ทราบด้วย เพื่อการรักษาที่รวดเร็ว และต้องรับประทานยาให้ครบ ไม่ควรซื้อยารับประทานเอง เพราะอาจเจอยาปลอมได้ หากไปพบแพทย์ช้าผู้ป่วยอาจเกิดภาวะแทรกซ้อน เช่น ภาวะมาลาเรียขึ้นสมอง ภาวะปอดบวมน้ํา ภาวะไตวาย อาจเสียชีวิตได้ ประชาชนสอบถามเพิ่มเติมได้ที่สายด่วนกรมควบคุมโรค โทร 1422
รัฐบาลไทย-ข่าวทำเนียบรัฐบาล-รมต.นร. สุวพันธุ์ฯ เป็นผู้แทนรับมอบเงินบริจาคสมทบทุนช่วยเหลือผู้ประสบสาธารณภัย
วันพฤหัสบดีที่ 18 มกราคม 2561
รมต.นร. สุวพันธุ์ฯ เป็นผู้แทนรับมอบเงินบริจาคสมทบทุนช่วยเหลือผู้ประสบสาธารณภัย
รมต.นร. สุวพันธุ์ฯ เป็นผู้แทนรับมอบเงินบริจาคสมทบทุนช่วยเหลือผู้ประสบสาธารณภัย จากตัวแทน บริษัท การบินไทย จํากัด (มหาชน) จํานวนเงิน 342,097 บาท
วันนี้ (18 มกราคม 2560) เวลา 11.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคจํานวน 342,097 บาท เพื่อสมทบทุนช่วยเหลือผู้ประสบสาธารณภัย สํานักนายกรัฐมนตรี จาก นายณรงค์ชัย ว่องธนะวิโมกษ์ รองกรรมการผู้อํานวยการใหญ่สายการเงินและบัญชี บริษัท การบินไทย จํากัด (มหาชน)
โอกาสนี้ รัฐมนตรีประจําสํานักนายกรัฐมนตรี ได้กล่าวขอบคุณ ตัวแทนพนักงานและเจ้าหน้าที่ทุกฝ่ายของ บริษัท การบินไทย จํากัด (มหาชน) ที่ได้ช่วยกันบริจาคเงินสมทบทุนช่วยเหลือผู้ประสบสาธารณภัย โดยเงินดังกล่าวนี้จะมีส่วนสําคัญในการช่วยเหลือผู้ประสบสาธารณภัยเป็นอย่างมาก ทั้งนี้ โดยทางรัฐบาลจะนําเงินบริจาคดังกล่าวไปช่วยเหลือผู้ประสบสาธารณภัยในเหตุการณ์ต่าง ๆ ที่เกิดขึ้นได้ทันท่วงทีซึ่งทําให้เกิดผลประโยชน์สูงสุดต่อพี่น้องประชาชนที่ประสบสาธารณภัยอย่างทั่วถึงต่อไป
*****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย-ฟิลิปปินส์ขยายความร่วมมือ สร้างความเข้มแข็งให้อาเซียน
วันศุกร์ที่ 31 มีนาคม 2560
ไทย-ฟิลิปปินส์ขยายความร่วมมือ สร้างความเข้มแข็งให้อาเซียน
รัฐบาลไทยและฟิลิปปินส์สานต่อความสัมพันธ์ 68 ปี โดยเพิ่มมูลค่าการค้าการลงทุนร่วมกัน กระชับความสัมพันธ์ให้แน่นแฟ้นยิ่งขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลไทยและฟิลิปปินส์สานต่อความสัมพันธ์ 68 ปี โดยเตรียมเพิ่มมูลค่าการค้าการลงทุนในภาคบริการ เทคโนโลยีดิจิทัล การเกษตร วิทยาศาสตร์และนวัตกรรม และการลงทุนในเขตเศรษฐกิจพิเศษ พร้อมต่ออายุบันทึกข้อตกลงซื้อขายข้าวไปอีก 2 ปี จนถึงปี 2561 รวมทั้งยกระดับการพัฒนาสตรีให้เป็นผู้ประกอบการ นอกจากนี้ ยังบรรลุข้อตกลงเพื่อพัฒนาความร่วมมือด้านวิทยาศาสตร์และเทคโนโลยี ส่งเสริมการท่องเที่ยวระหว่างปี 2560 – 2565 พร้อมทั้งแลกเปลี่ยนองค์ความรู้และการปฏิบัติงานด้านการเลี้ยงกระบือปลักและกระบือนม ทั้งนี้ ทั้ง 2 ประเทศตั้งเป้าขยายความร่วมมือในทุกด้าน โดยเฉพาะความเป็นหุ้นส่วนทางเศรษฐกิจ เพื่อยกระดับความเป็นอยู่ของประชาชนและสร้างความเข้มแข็งให้แก่ภูมิภาคอาเซียน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ที่ติดเชื้อไวรัสโควิด-19 และหายเป็นไข้แล้ว ถือว่ายังติดเชื้อไวรัสฯ อยู่หรือไม่​ ??
วันศุกร์ที่ 27 มีนาคม 2563
ผู้ที่ติดเชื้อไวรัสโควิด-19 และหายเป็นไข้แล้ว ถือว่ายังติดเชื้อไวรัสฯ อยู่หรือไม่​ ??
ติดเชื้อไวรัสโควิด-19 หากหายเป็นไข้แล้ว ยังถือว่าติดไวรัสอยู่ไหม ?
Q: ผู้ที่ติดเชื้อไวรัสโควิด-19 และหายเป็นไข้แล้ว ถือว่ายังติดเชื้อไวรัสฯ อยู่หรือไม่​ ??
A: มีความเป็นไปได้สูงมากว่าผู้ที่หายไข้แล้ว จะยังคงมีเชื้ออยู่ในร่างกายในช่วง 10 วันแรก ผู้ป่วยที่ฟื้นตัวอาการจะไม่รุนแรง และมีความเสี่ยงว่ามีเชื้อในร่างกายต่ํากว่าตอนพบเชื้อในครั้งแรก